Marie de France

Marie de France (12. stor.) bola francúzska poetka na dvore Henricha II. Plantageneta a jeho manželky Eleonóry Akvitánskej.

 Život 
Presný dátum jej narodenia ani skonu nie je známy. Usudzuje sa, že svoje diela napísala medzi rokmi 1160 - 1205. Diela dedikovala osobám na kráľovskom dvore a podpisovala sa menom Marie de France ako „Marie ai num, si sui de France“, čo v preklade znamená: „Volám sa Marie, som z Francúzska“. Bola šľachtičná, a preto s určitosťou pochádzala buď z Île-de-France alebo Bretónska.

 Dielo 
Je napísané v anglo-normanskom jazyku. Prekladala aj z latinčiny. Okrem toho písala vo svojom materinskom jazyku, teda vo francúzštine. Patrí k autorom, ktorí znázorňovali vo svojich dielach kurtoáznu lásku a čerpali príbehy z bretónskych legiend alebo z iných spracovaní týchto legiend. Svoje diela venovala kráľovi Henrichovi II.. Pravdepodobne bola opátkou v kláštore v Readingu alebo Barkingu.

 Ysopet (Ezopove bájky) - 103 veršovaných bájok podľa Ezopa, napísané okolo r. 1170. Napríklad Bájka o vlkovi a jahňati.

 Lais - zbierka 17. lyricko-epických poviedok (lais) z rytierskeho života s prológom. Téma: láska chápaná ako vrúci, nežný cit a osudová sila. Každé rozprávanie je vo forme osemslabičných veršov so združeným rýmom. Vo francúzskej mutácii ich poznajú 12, avšak celkom ich je sedemnásť. Zvyšných päť bolo spolu s epilógom napísaných v anglo-normanskom jazyku.
 I. Prologue by way of Dedication
 II. The lay of Gugemar (Lai de Guigemar)
 III. The lay of the dolorous knight (Lai du Chaitivel / Le Malheureux/)
 IV. The lay of Eliduc (Eliduc - poviedka rieši problém manželskej vernosti. 1184 osemslabičných veršov).
 V. The lay of the Nightingale (Lai du Laostic (alebo eostig) - v bretónčine značí le Rossignol- slávik)
 VI. The lay of Sir Launfal (Lai de Lanval)
 VII. The lay of the two lovers (Deux amants)
 VIII. The lay of the were-wolf (Lai du Bisclavret)
 IX. The lay of the ash three (Lai de Frêne)
 X. The lay of the honeysuckle (Lai du Chèvrefeuille)
 XI. The lay of Equitain (Lai d´Equitain ) 
 XII. The lay of Milon (Lai de Milun)
 XIII. The lay of Yonec (Lai de Yonec)
 XIV. The lay of the Thorn (Lai de Thorn)
 XV. The lay of Graelent (Lai de Graelent)
 XVI. A story of the beyond the sea (Príbeh spoza mora)
 XVII. Lai de Chatelaine de Verci (Lai o kastelánovi z Verci)

 Ostatné diela 
 Očistec sv. Patrika (l´Espurgatoir de Saint Patrice) - román

Iné projekty

 Zdroj 
 Kultura středověké Evropy, Jacques Le Goff, ODEON, český preklad Josef Čermák, 1991, str. 449, ISBN 80-207-0206-7
 Malá encyklopédia spisovateľov sveta, 1981, s. 359.
 http://www.gutenberg.org/files/114

 Externé odkazy 
  Marie de France v Encyclopaedia Britannica
 Katolícka encyklopédia(1913)
 Encyclopedie Larousse

Kategória:Anglickí básnici
Kategória:Narodenia v 12. storočí
Kategória:Úmrtia v 12. storočí
Kategória:Francúzski básnici
Kategória:Stredovekí básnici